Preuzimanjem koordinacije nad svim zimskim službama, Milan Bandić pohvalio se kako su skoro u potpunosti uspjeli očistiti grad. Sve svoje suradnike ustrojio je u gotovo vojničkoj maniri, dijelio im zadatke i zatražio da svakih sat vremena detaljna izvješća šalju u Operativni stožer zimskih službi

Osvrnuo se i na dijelove niskopodnih tramvaja koji su uslijed snježnih nanosa popadali s vozila rekavši kako to treba hitno uzeti s ceste i vratiti na tramvaje. 'Inače će naši prijatelji Romi to pokupiti', poentirao je zagrebački gradonačelnik. Na opasku jednog od suradnika da je riječ o plastici, a ne o željezu, Bandić je samo dometnuo: 'Dokaži ti njima da je to plastika.' U jednom je trenu svoje suradnike usporedio s djecom kojoj roditelji daju dio odgovornosti, no kada stvari počnu kliziti prema dolje, tata preuzima sve u svoje ruke.